71. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 249 της 21/26 Μαρτ. 1966 (ΦΕΚ Α΄ 68) Διόρθ. Ημαρτ. εν ΦΕΚ Α΄ 77 της 2 Απρ. 1966 Περί καθορισμού του αριθμού των οργανικών θέσεων α)των Λυκειαρχών και Γυμνασιαρχών, των προσόντων και της διαδικασίας προαγωγής εις τον βαθμόν του Λυκειάρχου, της κατ’ ειδικότητας κατανομής αυτών, των αρμοδιοτήτων των Λυκειαρχών και Γυμνασιαρχών και του μισθού του Λυκειάρχου και β)του λοιπού προσωπικού της Δευτεροβαθμίου Εκπαιδεύσεως. (Διόρθ. Ημαρτ. ΦΕΚ. Α΄ 115/28 Μαΐου 1966) Έχοντες υπ’ όψιν α)το άρθρ. 20 παρ. 4, εδάφ. 4 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ.», τα άρθρ. 20 και 28 του Ν.Δ. 4379/64 «περί οργανώσεως και διοικήσεως της Γενικής (Στοιχειώδους και Μέσης) Εκπαιδεύσεως» και το άρθρ. 3 παρ. 4 του Ν.Δ. 3960/58, β)την παρ. V του άρθρ. 2 του Ν.Δ. 4320/63 και την παρ. 3 του άρθρ. 1 του Ν.Δ.  3970/59, γ)σύμφωνον γνωμοδότησιν του ΑΣΔΥ περιλαμβανομένην εις την υπ’ αριθ. 38/20.1.66 πράξιν αυτού και δ)γνωμοδότησιν του Συμβουλίου της Επικρατείας, περιλαμβανομένην εις την υπ’ αριθ. 147/23.2.66 πράξιν αυτού, προτάσει των Ημετέρων επί της Εθνικής Παιδείας, Συντονισμού και Οικονομικών Υπουργών, απεφασίσαμεν και διατάσσομεν: Άρθρ.1-7.(Αντικατεστάθησαν δια των διατάξεων του Ν.Δ. 651/1970, ανωτ. σελ. 111). Άρθρ.8.-Αι θέσεις του προσωπικού των κλάδων 15 (Επιστατών) και 17 (Υπηρετών) των άρθρ. 16 και 18 του Ν.Δ. 3379/1955 καθορίζονται ως εξής: α)του κλάδου 15 (Επιστατών) από 534 εις 541 επί βαθμώ 13ω έως 9ω. β)Του κλάδου 17 (Υπηρετών) από 1.068, εις 1.189 επί βαθμώ 13ω. Εις τον Ημέτερον επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Β.Δ/τος.

[Source: greek_legal_code_raptarchis | Tokens: 1478]